Le Mespris de la vie et consolation contre la mort/« Quant tu voudras choisir une forme meilleure »
# Le Mespris de la vie et consolation contre la mort/« Quant tu voudras choisir une forme meilleure »

### CLIIII.

Quant tu voudras choisir une forme meilleure De vivre selon DIEU, execute soudain La resolution d'un si sage dessein, Et ne differes point jusqu'a tant que tu meure.

Du futur inconneu la naissance n'est seure, Et me semble à tout coup eschapper de la main, De l'espiante mort du jour au lendemain, Quant je puis alonger mon heure d'un quart d'heure

Pense & fais tout ensemble, & ne vas imitant Le rusticque grossier, qui mal-habile attend Jusqu'à ce que le flus des rivieres distille

Mais la riviere coule, & coulera tousjours Et luy verra plustost le terme de ses jours Que le restaurement de son àge inutile.

